**Informatīvais ziņojums**

**2013. gada 16. aprīļa Ministru kabineta sēdes darba kārtības punktā**

**“Par Latvijas Republikas nacionālās pozīcijas apstiprināšanu par ES kopējās nostājas projektu pievienošanās sarunu ar Melnkalni 20. sadaļā Uzņēmumu un rūpniecības politika”**

Lai novērtētu Eiropas Savienības (ES) kandidātvalstu gatavību sākt sarunas konkrētās jomās, Eiropas Komisija (EK) veic kandidātvalstu nacionālās likumdošanas atbilstības ES prasībām izvērtēšanu. Melnkalnes likumdošanas atbilstības ES prasībām izvērtēšana tika sākta 2012. gada jūnijā. Tajās pievienošanās sarunu sadaļās, kur ES dalībvalstis ir noteikušas sarunu atvēršanas vai slēgšanas nosacījumus, EK uzrauga to izpildi. Melnkalnes ES pievienošanās sarunās ir 35 sadaļas. Līdz 2013. gada 21. jūnijam sarunās ar Melnkalni ir atvērtas un provizoriski slēgtas divas sarunu sadaļas (25. sadaļa Zinātne un pētniecība un 26. sadaļa Izglītība un kultūra).

*Acquis* uzņēmumu un rūpniecības politikas jomā sastāv no EK komunikācijās, rekomendācijās un ES Padomes secinājumos paustajiem politikas principiem.

Melnkalne ir apliecinājusi, ka ir gatava turpināt nacionālās stratēģijas uzņēmumu un rūpniecības politikas jomās saskaņošanu ar stratēģiju *Eiropa 2020*, kā arī ar ES integrēto rūpniecības politiku. Melnkalnei jānodrošina rūpniecības politikas koordinācija ar citām ES dalībvalstīm, kā to paredz Līguma par Eiropas Savienības darbību 173. pants.

Ņemot vērā šobrīd sasniegto pakāpi uzņēmumu un rūpniecības politikas jomas saskaņošanā ar *acquis communautaire*, Komisija rekomendē uzsākt sarunas par 20. sadaļu. Vienlaikus Komisija ierosina, ka sadaļu būs iespējams provizoriski slēgt pēc tam, kad tiks izpildīts slēgšanas nosacījums: Melnkalne apstiprinās visaptverošu stratēģiju konkurētspējas sekmēšanai rūpniecības jomā, kā arī būs uzsākusi tās ieviešanu.

Par ES kopējās nostājas projektu pievienošanās sarunu ar Melnkalni 20. sadaļā Uzņēmumu un rūpniecības politika ir sagatavota Latvijas nacionālā pozīcija. Par ES pievienošanās sarunu ar Melnkalni atvēršanu 20. sadaļā Uzņēmumu un rūpniecības politika lems Starpvaldību konference (plānota 2013. gada 26. jūnijā Briselē).

Latvijas pozīcija:

* Latvija atbalsta Eiropas Komisijas rekomendāciju atvērt pievienošanās sarunas ar Melnkalni 20. sadaļā Uzņēmumu un rūpniecības politika.

Pozīcija ir sagatavota saskaņā ar Ministru kabineta 2009. gada 3. februāra noteikumiem Nr. 96 “Kārtība, kādā izstrādā, saskaņo, apstiprina un aktualizē Latvijas Republikas nacionālās pozīcijas Eiropas Savienības jautājumos”.

Tā kā ES paplašināšanās un Melnkalnes pievienošanās sarunas uzskatāmas par tādām, kas būtiski skar Latvijas intereses, saskaņā ar Ministru kabineta 2009. gada 3. februāra noteikumu Nr. 96 21.1.1. punktuto apstiprināšanas kārtība paredz apstiprināšanu Ministru kabinetā.

Iesniedzējs: ārlietu ministrs E. Rinkēvičs

Vīza: valsts sekretārs A.Pildegovičs

21.06.2013. 15.10

372

Kristīne Rigerte, 67015274

kristine.rigerte@mfa.gov.lv